;OMMI SS IONEN FOR DE EUROPÆISKE FÆLLESSKABER 
K0M(91) 455 endelig udg. 
Bruxelles, den 22. november 1991 
Forslag t i I 
RÅDETS FORORDNING (EØF) 
OM ÆNDRING 
AF FORORDNING (EØF) NR. 3677/90 AF 13. DECEMBER 1990 OM 
FORANSTALTNINGER TIL MODVIRKNING AF ULOVLIG ANVENDELSE AF 
VISSE STOFFER TIL FREMSTILLING AF NARKOTIKA OG PSYKOTROPE 
STOFFER 
(forelagt af Kommissionen) 

BEGRUNDELSE 
A. Generelle betragtninger 
1. Den 13. december 1990 udstedte Rådet forordning (EØF) 
nr. 3677/90 om foranstaltninger til modvirkning af 
ulovlig anvendelse af visse stoffer til fremstilling af 
narkotika og psykotrope stoffer. De pågældende kemiske 
stoffer benævnes generelt "narkotikaprækursorer", fordi 
de - selv om de ikke er narkotika i sig selv - er 
nødvendige til ulovlig fremstilling af narkotika. 
Karkateristisk indgår størstedelen af prækursorerne i en 
fuldstændig lovlig handel, og kun en meget lille 
procentdel anvendes ulovligt til fremstilling af 
narkotika. 
2. Sideløbende med udarbejdelsen af de gældende 
EF-forskrifter erkendte deltagerne på det økonomiske 
topmøde i Houston i 1990 (G-7) den voksende betydning af 
et effektivt internationalt indgreb vedrørende 
prækursorer og pålagde Chemical Action Task Force (CATF) 
at undersøge, hvorledes de bestående procedurer kunne 
forbedres. Artikel 12 i FN-konventionen af 1988 om 
bekæmpelse af ulovlig narkotikahandel anerkendes 
udtrykkeligt som "grundlaget for internationalt 
samarbejde pa dette område", og CATF har forsøgt at 
supplere bestemmelserne og afpudse procedurerne i 
konventionen. 
3. Mellem oktober 1990 og april 1991 behandlede CATF på 
sine møder i Washington D.C. forskellige spørgsmål i sine 
tre arbejdsgrupper vedrørende spørgsmål om kemiske 
stoffer, spørgsmål om ulovlig anvendelse samt retlige og 
forskriftsmæssige spørgsmål. På grundlag af 
arbejdsgruppernes resultater udarbejdede task forcen en 
slutrapport, som i særdeleshed omfatter en række 
henstillinger om forbedring af de internationale 
procedurer. Rapporten blev godkendt af samtlige 
deltagende parter på politisk niveau og derefter 
stadfæstet den 15. juli på det økonomiske topmøde i 
London 1991. 
4. Kommissionen og syv medlemsstater deltog aktivt i 
arbejdet i Chemical Action Task Force. Under alle 
forhandlinger i CATF, herunder slutfasen, var der sikret 
fuldstændig EF-koordination i Washington mellem de 
deltagende delegationer og også i Bruxelles mellem disse 
delegationer og de medlemsstater, der ikke var 
repræsenteret i CATF. Samtidig foregik der konsultationer 
med repræsentanter for EF-handels- og industrikredse, som 
også deltog i de fleste møder i CATF. 
5. CATF-henstillingerne omfatter en række nye 
retningslinjer, på grundlag af hvilke de bestående former 
for kontrol bedre kan afpasses efter stoffernes 
specifikke art, handelsmønstrene og de dermed forbundne 
risici for ulovlig anvendelse. De afspejler navnlig et 
ønske om at opfylde behovene i de ikke-industrialiserede 
lande i Latinamerika og Asien, som er berørt af den 
ulovlige fremstilling af narkotika såsom kokain og 
heroin. 
De vigtigste træk er som følger: 
forslag til international kontrol med yderligere 
stoffer, dvs. hovedsagelig stoffer, der benyttes til 
fremstilling af kokain og heroin, 
- et nyt system for klassificering af stofferne i tre 
kategorier (i stedet for de to tabeller i FN-konventionen 
af 1988) for endnu bedre at afpasse kontrollen efter de 
pågældende stoffers art og handelsmønstrene, 
- nye krav med hensyn til eksport af de registrerede 
stoffer, afhængigt af hvilken kategori, det drejer sig 
om, 
- udvidelse af det internationale samarbejde mellem de 
berørte lande og regioner, navnlig ved indgåelse af 
aftaler mellem de eksporterende lande/regioner og de 
lande/regioner, hvor den ulovlige fremstilling af 
narkotika finder sted. 
6. Det er hensigten med nærværende forslag at tilpasse 
Fællesskabets forskrifter efter CATF-henstillingerne i 
overensstemmelse med Fællesskabets politiske tilsagn og 
således bidrage til at gøre de internationale 
bestræbelser for bekæmpelse af ulovlig anvendelse af 
prækursorer til narkotikafremstilling mere effektive. 
B. Indholdet af forslag til forordning 
1. I overensstemmelse med CATF-henstillingerne sondres 
der i den foreslåede forordning mellem tre typer stoffer, 
dvs. stoffer, der benyttes til fremstilling af syntetisk 
narkotika, og som benyttes i begrænset omfang til 
ulovlige formål (kategori 1), stoffer, der har et bredere 
lovligt og kommercielt anvendelsesformål (kategori 2) og 
endelig stoffer, der er af grundlæggende betydning for 
fremstilling af heroin og kokain, og med hensyn til 
hvilke en geografisk målretning af indsatsen forekommer 
mest velegnet (kategori 3). 
Alle tre kategorier er omfattet af samme generelle 
overvågningssystem, medens kravene hovedsagelig varierer 
med hensyn til eksportformaliteterne som fastsat i 
artikel 4, 5 og 5a. 
2. De foreslåede ændringer vedrører følgende (1): 
(1) Tallene i ("R..") henviser til henstillingerne i 
slutrapporten fra Chemical Action Task Force. 
a. Den nye litra f) i artikel 1. stk. 1. tydeliggør, at 
"den endelige modtager", som eksportøren skal 
identificere uden undtagelse (jf. artikel 4, 5 og 5a), 
ikke nødvendigvis er den samme som den endelige 
bruger/forbruger, der er en person, som eksportøren 
normalt ikke vil være i stand til at kende (R 6-11). 
b. Artikel 2. stk. 1. tredle led, afspejler med hensyn 
til den generelle dokumentation det bindende krav om 
angivelse af den endelige modtager med navns nævnelse i 
tilfælde med artikel 4, 5 og 5a (R 6-11). 
c. Den nye periode for opbevaring af registre, der er 
omhandlet i artikel 2. stk. 4. svarer overens med 
henstillingen om, at sådanne registre skal opbevares 
"betydeligt længere end to år" (R 6-11). 
d. Med den nye artikel 2a indtroduceres der krav med 
hensyn til erhvervsudøvelse, dvs. princippet om 
meddelelse af licens til erhvervsdrivende, der 
beskæftiger sig med stoffer i kategori 1, medens andre, 
der beskæftiger sig med stoffer i kategori 2 og 3, blot 
skal underrette de kompetente myndigheder (R 6, 7, 22). 
e. Med artikel 4 i den reviderede udgave tilpasses 
Fællesskabets kontrolsystem til princippet om krav om en 
individuel tilladelse til hver enkelt 
transporttransaktion omfattende stoffer i kategori 1 (R 
6) . Afhængigt af bestemmelseslandenes indforståelse kan 
udstedelse af en eksporttilladelse endog gøres betinget 
af, at der findes en importtilladelse i 
bestemmelseslandet (stk. 6). 
f. Artikel 5 fastsætter i sin nye udgave et generelt krav 
om tilladelse også for stoffer i kategori 2, men i visse 
tilfælde kan der samlet gives tilladelse til eksport i 
henhold til generelle tilladelser, som gælder for et 
bestemt antal transaktioner eller et givet tidsrum (R 8). 
g. Med artikel 5a indføres der en geografisk målrettet 
fremgangsmåde for stoffer i kategori 3, som benyttes til 
fremstilling af kokain og heroin, hvortil råvarerne 
(valmuer og koka) kun dyrkes i visse regioner i verden. 
Identificeringen af målzonerne sker i samarbejde med de 
berørte lande og regioner (R 9, 10). 
h. Ændringen af artikel 6. stk. 3. vedrører specifikke 
risici for ulovlig anvendelse, som består i frihavne og 
frizoner samt i andre følsomme sektorer såsom toldoplag 
(R 13) . 
i. Den nye artikel 7a afspejler den betydning, som CATF i 
rapportens forskellige dele tillægger et internationalt 
samarbejde mellem de lande, der eksporterer kemiske 
stoffer, og de lande, på hvis område den ulovlige 
fremstilling af narkotika finder sted. Med henblik herpå 
anbefaler CATF i særdeleshed aftaler, som kan indgås på 
II 
et regionalt grundlag, hvor det måtte være nødvendigt (R 
27, 28, 39-41). 
j- Bilaget er blevet omstruktureret, således at det er i 
overensstemmelse med det nye klassifikationssystem 
baseret på kategorier og andre foranstaltninger, som CATF 
henstiller om, såsom tilføjelsen af ti nye stoffer samt 
indføjelse af acetone og eddikesyreanhydrid (som i 
øjeblikket findes i tabel 11) i kategori 3 (R 5). Desuden 
anføres der i bilaget en KN-kode for hvert af stofferne. 
Denne kode er introduceret ensidigt af Fællesskabet for 
at gøre kontrollen med prækursorerne lettere, og den 
gælder fra 1. Januar 1992 (R 16). 
5~ 
RÅDETS FORORDNING (EØF) Nr. 
af 
om ændring af forordning (EØF) nr. 3 677/90 om 
foranstaltninger til modvirkning af ulovlig anvendelse af 
visse stoffer til fremstilling af narkotika og psykotrope 
stoffer 
RÅDET FOR DE EUROPÆISKE FÆLLESSKABER HAR -
under henvisning til Traktaten om Oprettelse af Det 
Europæiske Økonomiske Fællesskab, særlig artikel 113, 
under henvisning til forslag fra Kommissionen, og 
ud fra følgende betragtninger: 
I forordning (EØF) nr. 3677/90 (1) er det fastsat, hvilke 
foranstaltninger der skal træffes til modvirkning af 
ulovlig anvendelse af visse stoffer til fremstilling af 
narkotika og psykotrope stoffer, 
mønstret for ulovlig anvendelse ændres løbende og på 
internationalt niveau vurderes det, at de procedurer, der 
er fastlagt i artikel 12 i FN-konventionen fra 1988 om 
bekæmpelse af ulovlig trafik af narkotika og psykotrope 
stoffer, må styrkes for på effektiv vis at dække ulovlig 
anvendelse af kemiske stoffer, 
Kommissionen og syv medlemsstater har deltaget i arbejdet 
med at udarbejde effektive metoder til modvirkning af 
ulovlig anvendelse af prækursorer og væsentlige kemiske 
(1) EFT nr. L 357 af 20.12.1990, s. 1 
stoffer i Chemical Action Task Force, der blev oprettet 
på det økonomiske topmøde (G-7) i Houston den 10. juli 
1990; under dette arbejde sikredes en fuldstændig 
koordinering på fællesskabsplan, ligesom der foregik tæt 
konsultation med repræsentanter fra handel og industri, 
Chemical Action Task Force's afsluttende rapport blev 
godkendt på det økonomiske topmøde (G-7 landene) i London 
den 15. juli 1991, 
den afsluttende rapport anerkender FN-konventionen fra 
1988 om bekæmpelse af ulovlig trafik af narkotika og 
psykotrope stoffer som grundlaget for internationalt 
samarbejde i spørgsmål om ulovlig anvendelse af kemiske 
stoffer og indeholder en række forslag til styrkelse af 
nationale og internationale foranstaltninger på basis af 
FN-konventionen, 
Nogle af henstillingerne fra Chemical Action Task Force 
vedrører foranstaltninger, som ikke er omfattet af 
forordning (EØF) nr. 3677/90, specielt visse betingelser 
vedrørende eksport af kemiske stoffer, udvidelsen af 
listen over de kemiske stoffer, der er undergivet 
international kontrol, og en ny klassifikationsordning 
baseret på kategorier, som muliggør passende 
kontrolforanstaltninger i overensstemmelse med stoffernes 
art og handelsmønster i hver af de tre kategorier; 
desuden anbefales der i rapporten en udvidelse af det 
internationale samarbejde ved indgåelse af bilaterale 
aftaler, navnlig mellem de regioner, der eksporterer, og 
de regioner, der importerer registrerede prækursorer; 
Det er vigtigt, at Fællesskabet i betragtning af sin 
inddragelse i arbejdet i Chemical Action Task Force 
gennemfører de godkendte henstillinger og så vidt muligt 
bidrager til det internationale samarbejde på dette 
område 
UDSTEDT FØLGENDE FORORDNING: 
Artikel 1 
I forordning (EØF) nr. 3677/90 foretages følgende 
ændringer: 
1. Artikel 1, Stk. 2, litra f) affattes således: 
"f) ved "den endelige modtager" forstås enhver fysisk 
eller juridisk person, til hvem de registrerede stoffer 
leveres i bestemmelseslandet. Denne kan være en anden end 
"den endelige bruger". 
2. Artikel 2, stk. 1, tredje led, affattes således: 
"- navn og adresse på eksportøren, importøren, 
forhandleren og i overensstemmelse med artikel 4, 5 og 5a 
den endelige modtager." 
3. Artikel 2, Stk. 4, affattes således: 
"4. De dokumenter og registre, som er omhandlet i nr. 1) 
og 3) skal opbevares i en periode på mindst tre år regnet 
fra udgangen af det kalenderår, i hvilket den i nr. 1) 
nævnte transaktion fandt sted, og skal på anmodning af de 
kompetente myndigheder straks stilles til rådighed med 
henblik på eventuel kontrol." 
Q 
4. Følgende indsættes som artikel 2a: 
"Artikel 2a 
Licensudstedelse og registrering af erhvervsdrivende 
1. Fabrikanter og erhvervsdrivende, herunder mæglere, der 
er beskæftiget med import, eksport og transit af 
registrerede stoffer, der er opført i kategori 1 i 
bilaget, skal for at kunne udøve denne virksomhed være i 
besiddelse af en licens udstedt af den medlemsstat, de er 
etableret i. Licensen udstedes specielt på grundlag af 
den pågældendes kompetence og integritet, som denne 
vurderes af de kompetente myndigheder. 
Licensen kan suspenderes eller tilbagekaldes, hvis der er 
rimelig grund til at antage, at betingelserne for 
udstedelsen ikke længere er opfyldt. 
2. Fabrikanter og erhvervsdrivende, herunder mæglere, der 
er beskæftiget med eksport af de registrerede stoffer, 
der er opført i kategori 2 og 3 i bilaget, skal 
underrette de kompetente myndigheder om den virksomhed, 
de udøver inden for denne specielle handel." 
5. Artikel 4 affattes således: 
"Artikel 4 
Eksporttilladelse 
Stoffer i kategori 1 i bilaget 
1. Eksport af registrerede stoffer i kategori 1 i bilaget 
er betinget af en tilladelse i form af individuelle 
eksporttilladelser udstedt af de kompetente myndigheder i 
den medlemsstat, hvor udførselsformaliteterne foretages. 
a 
2. Ansøgningerne om de i stk. 1 nævnte tilladelser skal 
indeholde følgende oplysninger: 
navn og adresse på eksportøren, på importøren i 
tredjelandet eller på enhver anden erhvervsdrivende, som 
er inddraget i eksporttransaktionen eller forsendelsen, 
samt på den endelige modtager, 
- navnet på det registrerede stof, således som det er 
angivet i kategori 1 i bilaget, 
- mængde og vægt af det registrerede stof samt, når dette 
er en blanding, mængde og vægt af det eller de stoffer, 
der er nævnt i bilaget, 
- enkeltheder vedrørende forsendelsen, såsom forventet 
afsendelsestidspunkt, angivelse af det toldsted, der skal 
tage sig af udførselsformaliteterne, transportmåde og, 
hvor det vides på dette stadium, rute, forventet 
udgangssted på Fællesskabets toldområde og eventuelt 
indgangssted i importlandet. 
Hvad angår Stk. 7, skal ansøgningen vedlægges en kopi af 
den af bestemmelseslandet udstedte importtilladelse. 
3. Der skal træffes en afgørelse om ansøgningen inden 15 
arbejdsdage efter de kompetente myndigheders modtagelse 
heraf. Fristen kan forlænges, hvis der anmodes om 
yderligere oplysninger, eller hvis stk. 7 finder 
anvendelse. 
4. Uden at dette berører eventuel gennemførelse af 
tekniske foranstaltninger til håndhævelse af 
bestemmelser, kan den i stk. 1 nævnte eksporttilladelse 
nægtes, hvis: 
(a) de oplysninger, der afgives i overensstemmelse med 
forpligtelserne i henhold til stk. 2, og stk. 3, andet 
punktum, betragtes som utilstrækkelige eller 
ufuldstændige, eller hvis der foreligger mistanke om, at 
oplysningerne er urigtige, 
An 
(b) der, hvad angår stk. 7, ikke er ført tilstrækkeligt 
bevis for, at der foreligger en importtilladelse i 
bestemmelseslandet, 
(c) der er begrundet mistanke om, at de pågældende 
stoffer er bestemt til ulovlig fremstilling af narkotika 
eller psykotrope stoffer. 
Hvis oplysningerne vedrørende rute og transportmåde ikke 
fremgår af den i stk. 2 nævnte ansøgning, skal det 
fastsættes i eksporttilladelsen, at den pågældende er 
forpligtet til at sikre, at sådanne oplysninger stilles 
til rådighed for toldmyndighederne eller andre kompetente 
myndigheder ved udgangsstedet fra Fællesskabets 
toldområde, inden forsendelsen fysisk forlader området. 
I alle tilfælde skal eksporttilladelsen fremlægges til 
kontrol for toldmyndighederne, når toldangivelsen 
indgives. 
5. Udstedelse af en eksporttilladelse udelukker ikke 
eventuel civilretligt eller strafferetligt ansvar for 
tilladelsens indehaver. 
6. For så vidt angår anmodninger om forudgående 
meddelelse om eksport, som et tredjeland retter til 
Fællesskabet i henhold til artikel 12, stk. 10, i De 
Forenede Nationers konvention, 
a) giver Kommissionen straks medlemsstaternes kompetente 
myndigheder meddelelse om enhver anmodning, den modtager 
b) giver de kompetente myndigheder i den berørte 
medlemsstat forud for eksporten af registrerede stoffer 
til det land, som har indgivet anmodningen, de i stk. 2 
specificerede oplysninger til de kompetente myndigheder i 
dette land. Kopi af dette svar sendes til Kommissionen 
med henblik på underretning af de øvrige medlemsstater 
M 
c) kan de myndigheder, der meddeler sådanne oplysninger, 
kræve, at de myndigheder i et tredjeland, som modtager 
dem, sikrer, at enhver hemmelighed af handelsmæssig, 
forretningsmæssig eller erhvervsmæssig art eller 
vedrørende handelens afvikling, som disse oplysninger 
indeholder, behandles fortroligt. 
7. Er der enighed mellem Fællesskabet og et tredjeland 
om, at der kun kan gives tilladelse til eksport til det 
pågældende land, hvis landets kompetente myndigheder har 
udstedt en importtilladelse for de pågældende stoffer, 
a) giver Kommissionen de kompetente myndigheder i 
medlemsstaterne navn og adresse på de kompetente 
myndigheder i tredjelandet såvel som alle oplysninger, 
landet har indgivet vedrørende den pågældende 
transaktion. 
b) skal de kompetente myndigheder i medlemsstaterne sikre 
sig, at der er givet tilladelse til importen ved at 
anmode om bekræftelse fra de i litra a) omhandlede 
myndigheder. 
6. Artikel 5 affattes således 
"Artikel 5 
Særlige betingelser i forbindelse med eksport 
Stoffer i kategori 2 i bilaget 
1. Registrerede stoffer i kategori 2 i bilaget kan 
eksporteres på betingelse af, at der foreligger en 
tilladelse fra de kompetente myndigheder i den 
medlemsstat, hvor eksportformaliteterne skal opfyldes. 
2. Eksporttransaktionerne omtalt i stk. 1 er omfattet af 
reglerne i artikel 4, når de pågældende stoffer direkte 
JO 
eller indirekte synes at være bestemt til et tredjeland, 
som har meddelt Kommissionen, at det ønsker en individuel 
eksporttilladelse for de pågældende varer, fordi de kan 
anvendes til ulovlig fremstilling af narkotika eller 
psykotrope stoffer på dets område. 
I andre tilfælde skal de samme regler være gældende når 
en generel tilladelse ikke kan blive udstedt i henhold 
til stk. 3. 
3. I alle andre tilfælde kan der for eksport af 
registrerede stoffer i kategori 2 i bilaget gives en 
samlet tilladelse i henhold til generelle 
eksporttilladelser som udstedes på betingelser vedrørende 
den pågældendes pålidelighed og handelsmønstret. Ved 
udstedelsen af sådanne tilladelser skal de kompetente 
myndigheder i særdeleshed tage hensyn til forsendelsernes 
art, mængde, rute og bestemmelse. Der kan stilles krav 
til indehaveren at sådanne tilladelser om med 
regelmæssige mellemrum og i summarisk form, alt efter 
hvad de kompetente myndigheder bestemmer, at aflægge 
rapport om eksporten i denne periode." 
7. Følgende indsættes som artikel 5a: 
"Artikel 5a 
Særlige betingelser i forbindelse med eksport 
Stoffer i kategori 3 i bilaget 
1. Eksport af registrerede stoffer i kategori 3 i bilaget 
er betinget af en tilladelse fra de kompetente 
myndigheder i den medlemsstat, i hvilken 
udførselsformaliteterne foretages, hvor disse stoffer 
direkte eller indirekte er bestemt til et tredjeland, som 
er identificeret som berørt af ulovlig fremstilling af 
narkotika eller psykotrope stoffer, der fremstilles ved 
J9 
anvendelse af de registrerede stoffer i kategori 3 i 
bilaget. 
2. Udførsel af sådanne stoffer er omfattet af reglerne i 
artikel 4 i alle tilfælde, hvor der i henhold til 
specifikke arrangementer med de i stk. 1 omtalte lande 
kræves en individuel eksporttilladelse. De samme regler 
skal være gældende når en generel tilladelse ikke kan 
blive udstedt i henhold til stk. 3. 
3. I alle andre tilfælde omfattet af stk. 1 kan der gives 
en samlet tilladelse til eksporten på grundlag af 
generelle tilladelser som omhandlet i artikel 5, stk. 3. 
4. De lande og stoffer, der betragtes som berørt som den 
i stk. 1 nævnte forstand, identificeres hovedsagelig på 
grundlag af en liste, som Fællesskabet og de pågældende 
lande udarbejder og ændrer i fællesskab. Listen og 
ændringerne samt typen af den eksporttilladelse, der 
kræves i hvert tilfælde, offentliggøres i C-udgaven af De 
Europæiske Fællesskabers Tidende." 
8. Artikel 6 affattes således: 
"Artikel 6 
De kompetente myndigheders beføjelser 
1. Med henblik på at sikre, at artikel 2, 4, 5 og 5a 
anvendes korrekt, træffer hver medlemsstat i 
overensstemmelse med sin nationale lovgivning de 
nødvendige foranstaltninger med henblik på at sætte de 
kompetente myndigheder i stand til: 
a) at fremskaffe oplysninger om alle ordrer eller 
transaktioner vedrørende registrerede stoffer 
Ju 
b) at få adgang til de erhvervsdrivendes 
forretningslokaler for at fremskaffe bevis for 
uregelmæssigheder. 
2. Uden at dette berører de foranstaltninger, der er 
omhandlet i artikel 4, stk. 3, artikel 5, artikel 5 a og 
stk. 1 i denne artikel, kan toldmyndighederne eller andre 
kompetente myndigheder i hver af medlemsstaterne forbyde 
import af registrerede stoffer til Fællesskabets 
toldområde eller eksport af disse fra Fællesskabets 
toldområde, hvis de har begrundet mistanke om, at disse 
stoffer er bestemt til ulovlig fremstilling af narkotika 
eller psykotrope stoffer. 
3. Med henblik pa at mindske, den specifikke risiko for 
ulovlig anvendelse i frizoner, frihavne og andre følsomme 
områder så som toldoplag, sikrer medlemsstaterne, at der 
på disse områder i alle led af transaktionen kan 
foretages en effektiv kontrol, som ikke er mindre streng 
end den, der foretages i andre områder af toldområdet." 
9. Følgende indsættes som artikel 7a 
"Artikel 7a 
1. Kommissionen er på fællesskabets vegne og i tæt 
samarbejde med medlemslandene berettiget til at forhandle 
aftaler om gensidig administrativt samarbelde med 
tredjelande, der er berørt af fremstilling af eller 
handel med registrerede stoffer, med henblik på at 
modvirke ulovlig anvendelse af sådanne stoffer. 
2. Forud for indgåelse i de i stk. 1 nævnte forhandlinger 
hører Kommissionen medlemsstaterne i Rådet, særlig om 
hensigtsmæssigheden af det planlagte instrument, dets 
anvendelsesområde og andre særlige kendetegn, som måtte 
være relevante. Kommissionen tager hensyn til Rådets 
udtalelse. De pågældende aftaler indgås af Rådet." 
js-
10. Bilaget affattes således: 
"BILAG 
Stof KN-kode 
KATEGORI 1 
Ephedrin 29394010 
Ergometrin 29396010 
Ergotamin 29396030 
- - Lyserg syre 29396050 
l-phenyl-2-propanon 29143010 
Pseudoephedrin 29394030 
N-Acetylanthranilsyre 29242950 
3,4 Methylendioxyphenylpropa-2-on 29329077 
Salte af stoffer i denne kategori, hvor sådanne salte kan 
opnås. 
KATEGORI 2 
Eddikesyreanhydrid 29152400 
Anthranil syre ex 29224900 
Phenyleddikesyre 29163300 
Piperidin 29333930 
Isosafrol (cis+trans) 29329073 
Piperonal 29329075 
Safrol 29329071 
Salte af stoffer i denne kategori, hvor sådanne salte kan 
opnås. 
KATEGORI 3 
Acetone 29141100 
ir 
Ethylæter 29091100 
Methylethylketon 29142000 
Toluen 29023010/90 
Natriumpermanganat 28416010 
Svovlsyre 28070010 
Saltsyre 28061000 
vx 
Artikel 2 
Denne forordning træder i kraft den /l. januar 1992/. 
Denne forordning er bindende i alle enkeltheder og gælder 
umiddelbart i hver medlemsstat. 
Udfærdiget i Bruxelles, den 
På Rådets vegne 
Formand 
Al 
FINANSIERINGSOVERSIGT 
SEKTION I: Finansielle følger 
1. Titel på projektet 
Udkast til forslag til Rådets forordning om ændring af 
forordning (EØF) nr. 3677/90 af 13. december 1990 om 
foranstaltninger til modvirkning af ulovlig anvendelse af 
visse stoffer til fremstilling af narkotika og 
psykotrope stoffer 
2. Budgetpost: 
A 130 Tjenesterejse- og befordringsudgifter samt andre 
udgifter i forbindelse hermed 
- A 2511 Udgifter til møder og komiteer, som det ikke er 
obligatorisk at høre i forbindelse med udstedelse af 
fællesskabsretsakter 
3j. Retsgrundlag: Artikel 113, EF-traktaten 
4. Beskrivelse af projektet 
Generelle målsætninger - At efterkomme henstillingerne 
fra Chemical Action Task Force, som blev godkendt pa det 
økonomiske topmøde i London (G-7) den 15. Juli 1991. 
Kommissionen og syv medlemsstater deltog i task forcens 
arbejde. 
Forslaget skal ses som en indfrielse af Kommissionens og 
Fællesskabets internationale politiske tilsagn. 
4.1. Specifikke målsætninger 
- at udvide listen af kemiske stoffer, som omfattes af 
forordningen 
- at indføre et mere pålideligt system for eksportkontrol 
til at hindre ulovlig anvendelse af registrerede stoffer 
til fremstilling af narkotika 
- at styrke samarbejdet med tredjelande, særlig ved 
indgåelse af aftaler med de lande, der er berørt af 
ulovlig fremstilling af kokain og heroin. 
4.2. Varighed 
Ingen tidsfrist 
4.3. Målgruppe 
De foreslåede foranstaltninger er hovedsagelig rettet mod 
de erhvervsdrivende som har med import, eksport eller 
transitering af de omhandlede kemiske stoffer at gøre, så 
som fremstillere, handlende, mæglere osv. 
Æ 
5. Finansielle følger af udgifter/afgifter 
5.1. Obligatorisk/ikke obligatorisk 
Ikke obligatorisk 
5.2.. Differentieret/ikke differentieret 
ikke differentieret 
5.3. Afgifter involveret 
Det foreslåede projekt er udelukkende relateret til 
kontrolforanstaltninger, der er ingen afgifter 
involveret. 
6. Finansielle følger for interventionsbevillingerne 
De planlagte ændringer af Fællesskabets 
overvågningssystem for prækursorer vil resultere i 
udgifter til personale, tjenesterejser og møder med 
medlemsstaterne. 
7. Finansielle følger for bevillinger til projektet (part 
B af budgettet) 
Ingen 
8. Hvilke svindelbekæmpelsesmetoder er planlagt i 
forslaget til projektet 
Falder ikke ind under projektet. 
Sektion 2: Administrative udgifter (Part A af budgettet) 
1. Vil det foreslåede projekt involvere og forøge 
antallet af tjenestemænd i Kommissionen? Hvis ja. hvor 
mange? 
Personaleforbruget skal findes enten ved interne 
omrokeringer eller ved udarbejdelse af budgettet for 
1992. 
Personalet skal anvendes ved tilpasningen af den 
administrative struktur i Kommisisonen med henblik på 
centralt plan at varetage de yderligere opgaver, som 
følger af det udvidede overvågningssystem som beskrevet 
ovenfor. Hertil vil der kræves to ekstra tjenestemænd (1 
A, IB). 
2. Angiv antallet af tjenestemænd og administrative 
udgifter involveret i det foreslåede projekt. Forklar 
beregningsmetoden. 
De planlagte ændringer af Fællesskabets 
overvågningssystem for prækursorer vil resultere i 
udgifter til: 
DÊT\ 
- antal tjenestemænd - se stk. 1 ovenstående 
- afholdelse af yderligere møder med medlemsstaterne med 
henblik på at varetage de supplerende opgaver, dvs. 
navnlig ordningen for strammede eksportkrav of 
forberedelsen og forvaltningen af aftaler med 
tredjelande. 
Desuden bør man holde sig for øje, at inddragelsen af 
yderligere 10 stoffer vil resultere i en tilsvarende 
udvidelse af samarbejdet på alle de allerede omfattede 
områder. Det skøn, der er opstillet nedenfor, er en 
indledende hypotese vedrørende et yderligere møde om året 
med medlemsstaterne i Bruxelles. 
JA 
- tilrettelæggelsen af tjenesterejser til tredjelande 
uden for Europa til at forberede og gennemføre 
samarbejdsaftalerne mellem disse lande og Fællesskabet. 
Skønnet nedenfor er baseret pa en første hypotese 
vedrørende to tjenesterejser om året. 
Følgende udgifter vil opstå pr. år. 
Opgaver Budgetpost 
Udgift 
Tjenestemænd: (Al og A2) 
2 stillinger A/B: 2 x 85.000 ECU 170.000 ECU 
Rejseudgifter for medlemsstaternes 
eksperter til Bruxelles: (A 2511) 
1 x 24 eksperter: 1 x 15 000 ECU 15.000 ECU 
Tjenesterejseudgifter for Kommissionens (A 130) 
tjenestemænd til lande uden for Europa: 
2x1 tjenestemand: 2x7 500 ECU 15 000 ECU 
I ALT -t©0 000 ECU 
(fra og med budgetåret 1992) 
Sektion 3: Bemærkninger vedrørende udgifter/resultat 
Formålet med det foreslåede projekt er bekæmpelsen af den 
illegale fremstilling og trafik af narkotika og 
psykotrope stoffer. Projektet forudser en stramning af de 
eksisterende Fællesskabsregler med henblik på at begrænse 
omlægningen af kemiske stoffer fra legale kanaler til 
ulovlige kanaler, nemlig ved 1) udvidelse af listen af 
omhandlede stoffer fra 12 til 22, 2) introducere et 
omfattende skema af obligatoriske eksporttilladelser og 
3) formalisere samarbejdet med tredjelande især i heroin 
og kokain fremstillende regioner ved afslutning af 
bilaterale og regionale aftaler. Projektet relaterer til 
en prioritering udarbejdet af de europæiske narkotika 
koordinatorer (CELAD) og det økonomiske topmøde (G-7) i 
1991. 
1. Formål og sammenhæng med financiel styring 
Udgifterne til personale vil blive dækket af bevillinger 
under forskellige linier i posterne A-l og A-2. 
t\ Q 
Udgifterne vedrørende tjenesterejser og møder vil blive 
dækket af bevillinger udstedt til DG XXI under posterne 
A-130 og A-2511. 
2. Projektets berettigelse 
Projektet skal ses som en indfrielse af Fællesskabets 
internationale politiske tilsagn (FN-konventionen af 
1988, henstillingerne fra Chemical Action Task force, som 
blev godkendt på det økonomiske topmøde i London (G-7) i 
1991). Kommissionens tjenestegrene er særdeles 
velplaceret til at påtage sig rollen som fremmende og 
koordinerende instans på dette område, specielt med 
henblik på at formulere og forhandle Fællesskabspolitiker 
med både andre industrialiserede lande og udviklingslande 
berørt af dette problem og med de relevante 
internationale organisationer. Disse opgaver kan ikke 
udføres uden at de nødvendige ressourcer bliver stillet 
til rådighed for de af Kommissionens involverede 
tj enestegrene. 
3. Tilsyn og evaluering af projektet 
Projektet implementerer Fællesskabets internationale 
tilsagn. Disse initiativer er udarbejdet uden 
tidsfrister, tilsyn og evaluering vil blive foretaget 
løbende. Resultaterne af projektet vil blive rapporteret 
til de europæiske narkotika koordinatorer (CELAD). Den 
nedsatte komite vil desuden udføre tilsyn via dets årlige 
rapport. 

DA ISSN 0254-1459 
K0M(91) 465 endelig udg. 
DOKUMENTER 
05 
Katalognummer : CB-CO-91-510-DA-C 
ISBN 92-77-77525-4 
Kontoret for De Europæiske Fællesskabers Officielle Publikationer 
Lr2985 Luxembourg